google/wiki40b huggingface dataset:
Vardøger

Etymologi

Vardøger kommer etter alt å dømme av gammelnorsk *varðhygli, der første ledd er stammeformen av vǫrðr, som betyr «vokter» eller «vaktmann», og der *-hygli er en avledning av hugr, som betydde 'hug, sinn, sjel, tanke, følgeånd, vardøger' .

Historier om vardøger

Det er en mengde historier, også fra moderne tid, om folk som har opplevd å høre eller se noen ankomme rett før de virkelig har gjort det. Det er gjerne små, hverdagslige episoder uten dramatikk og gjelder ofte nære familiemedlemmer. Det kan for eksempel dreie seg om lyden av stemmer, en nøkkel som vris om i låsen, skritt i gangen eller en bildør som slamrer uten at det er noen der når man ser etter. Det heter seg da at personen som kommer, «har vardøger». 
Fenomenet med vardøger har av noen blitt beskrevet som en forutanelse eller «omvendt déjà vu», altså at man opplever eller aner noe før det faktisk skjer.

Vardøger i norsk litteratur

I Jonas Lies roman Den Fremsynte, eller Billeder fra Nordland fra 1870 skriver han følgende om den gamle, overtroiske samekvinnen «Anne Kvæn»: «Hun saa hver Mands Vardøger eller Fylgje. For dets Skyld maatte Døren ikke lukkes for hastigt efter den, som gik ud, og hun kunde altid høre det varsle forud, naar Fader kom hjem fra Rejse.»
Bjørnstjerne Bjørnson nevner kort vardøger i fortellingen om Arne Bjørnejægeren i Brude-Slaatten fra 1872: «,Ja, det er ikke frit, sagde han, og han talte påfaldende sagte; Kvas og jeg var just på spor efter en bjørn; men nu har vi tabt det, — og er det noget vardøger, som følger mig, så er det bestemt en bjørn. Han smålo.»
Haakon Løken skriver i Urolige tider, billeder og minner fra ungdoms- og studentertiden 1875-1881 fra 1923: «En annen hyggelig bostonkamerat hadde de i Kristian Hummel, stud. med. Nyårsaften ventet de ham hos Elias, hørte raske skritt i trappen og banking på døren. Men ingen var derute! Da han endelig kom, sa de: «Har du vardøger, Kristian?» Han likte ikke dette riktig, men bostonen begynte uforstyrret.»
Ordet vardøger har også blitt brukt i overført betydning om et forsvarsel om det som skal komme. Camilla Collett skriver i Amtmandens Døttre fra 1855: «I Smaastæderne hører man Alt, hvad der hænder inde i Krestiania. Ja det er forunderlig nok, men det er sandt, Hvad jeg siger, at Rygterne gaar ordentlig som et Vardøger forud for Hændelsen, især naar det er noget, som ikke er godt.»

Sakprosa om vardøger

Fenomenet med vardøger har blitt behandlet i flere bøker og skrifter. Dette gjelder særlig litteratur om overnaturlige vesener i norsk folketro, for eksempel i Åse Moes Hekser og troll :vardøger, varsler, fabeldyr og spøkelser fra 1993. Georg Hygen, professor og  sekretær i Norsk parapsykologisk selskaps forskningsgruppe, utgav boka Vardøger – vårt paranormale nasjonalfenomen på Cappelen forlag i 1987 (ISBN 82-02-11190-0). Der gjengir og kommenterer han 82 vardøgeropplevelser innsendt i brev fra hele Norge. I heftet Vardøger, tankeoverføring og synske folk : om oversanselige opplevelser fra 1991 inneholder svarene i en spørreundersøkelse fra Norsk etnologisk gransking.
Sigfried Held

Landslaget

Sigfried Held spilte  landskamper for Tysklands herrelandslag. Han ble tatt ut i Tysklands tropp til VM i fotball 1966 og 1970.
Simplexeburia

Utseende

En middelsstor, slank, svart og gul trebukk. De fremste tre fjerdedeler av dekkvingene er gule, forøvrig er kroppen matt svart. Antennene er tynne og betydelig lengre enn kroppen. Pronotum er lengre enn bredt, tønneformet, med en liten, skarp tann midt på hver side. Dekkvingene er nokså jevnbrede.

Levevis

Larvene lever i død ved, mest av løvtrær.

Utbredelse

Arten lever i Brasil.
Imbrasia

Utseende

Store (vingespenn opptil 130 millimeter), gulaktige til brune påfuglspinnere. Vingene har en hvit tverrstripe, bakvingen en stor, rød øyeflekk. I stedet for øyeflekk har forvingen et halvmåneformet, gjennomsiktig "vindu". Hos hannene er bakhjørnet på bakvingen trukket ut til en kort stjert.

Levevis

Som vanlig for påfuglspinnere kan larvene lever på mange ulike slags busker og trær.
Larvene lever selsakpelig. De er næringsrike, og i noen områder i Afrika blir de samlet inn og spist av mennesker.

Utbredelse

Slekten er utbredt i tropisk Afrika.
Arora

Historie

Den originale kodebasen ble skrevet for Trolltech av Benjamin C Meyer ("icefox"), en Qt-utvikler. Den ble sluppet som Qt Demo Browser (Qt Prøve-Nettleser) som en del av Qt 4.4.0, for å demonstrere mulighetene til den da nye Qt-WebKit-integrasjonen. Etter dette jobbet Meyer videre på koden uavhengig, med navnet Arora.
Gerard Way

Oppvekst

Way vokste opp i Belleville i New Jersey sammen med bror og bassist i My Chemical Romance, Mikey Way. Moren heter Donna Lee Way og kommer fra Italia, mens faren heter Donald James Way og er halvt skotsk.
Da han gikk i fjerde klasse på barneskolen var Way med i stykket Peter Pan, hvor han spilte tittelrollen og sang. Dramalæreren ble imponert over stemmen hans, og ville gjerne ha ham med på alle stykkene som inkluderte sang. Way forteller i Life On The Murder Scene at mormoren Elena sydde kostymet til ham, som blant annet bestod av grønne tights. Mormoren var også den som lærte ham å skrive, synge og opptre. Låten Helena handler om henne.

Tegneserietegner

Før My Chemical Romance ville Way bli kunster, og han har en bachelorgrad i Fine Arts fra School of Visual Arts i New York. I 2001 prøvde Way å selge den animerte TV-serien The Breakfast Monkey til Cartoon Network, men de avslo fordi den ifølge han selv var for lik en serie som allerede ble produsert på det tidspunktet. Way ga ut den seksdelte tegneserien The Umbrella Academy i løpet av høsten 2007.

Musikkarriere

Den 11. september 2001 var Gerard vitne til terroraksjonen mot World Trade Center da han var på vei til jobben sin som tegneserietegner. Dette gikk sterkt inn på ham, og fikk han til å innse at han virkelig ville gjøre noe meningsfylt med livet sitt. Way fikk med seg Ray Toro og Matt Pelissier (senere erstattet med Bob Bryar), og sammen spilte de inn My Chemical Romances første sang, Skylines and Turnstiles, som handler om terrorangrepet. Senere ble også Frank Iero og Gerards bror Mikey Way med i bandet.

Privatliv

Etter en konsert i Colorado 3. september 2007 giftet Way seg med Lyn-Z, bassisten i bandet Mindless Self Indulgence. Nå bor han i Los Angeles med kona og datteren Bandit Lee Way (født 27. mai 2009).
FK Arsenal Tula

Historie

Klubben ble grunnlagt i 1946, og spiller sine hjemmekamper på Arsenal Stadium som har en kapasitet på 20.048.
On My Own (Les Misérables)

«On My Own» er en solo fra den engelskspråklige versjonen av musikalen Les Misérables. Claude-Michel Schönberg har komponert musikken, mens Herbert Kretzmer har skrevet teksten. Sangen fremføres av rollefiguren Éponine, og den er hennes hovedsang. Den er også blant de meste kjente sangene i musikalen. Sangen er tolket av en rekke artister og oversatt til mange språk. Den norske versjonen heter «For meg selv», mens nynorskversjonen har tittelen «Berre eg».

Bakgrunn

Soloen var ikke en del av den opprinnelige franske versjonen som hadde premiere i 1980. Da den engelske versjonen ble skrevet, ble musikken til «On My Own» hentet fra den originale franske soloen «L'air de la misère» som ble sunget av rollefiguren Fantine. Videre ble Éponines originale franske solo, «L'un vers l'autre», fjernet i den engelske versjonen. Siden har «On My Own» blitt en av musikalens mest kjente sanger. Da en ny fransk versjon hadde premiere i 1991, ble «On My Own» bruk og oversatt til «Mon histoire» (min historie). 
I sangen vandrer Éponine rundt i Paris' gater og reflekterer over sitt fattigslige liv og sin kjærlighet til rollefiguren Marius som er forelsket i Cosette. I sangen synger Éponine at hun elsker Marius, men at hun også innser at han kan leve uten henne, og at det ikke er noe håp om at de to noen gang kan bli sammen.
Ingøy kringkaster

Ingøy kringkaster er en radiosender på Ingøy i Måsøy kommune i Finnmark. Den nåværende senderen ble satt opp i 2000, og sender NRKs radiosendinger over langbølgen til havområdene nord for Finnmark. Senderen er på 100 kW, bruker frekvensen 153 kHz, og fjernstyres fra Kvitsøy.
Stålmasta til Ingøy kringkaster er 362 meter høy. Den er det høyeste byggverket i Skandinavia.
Ingøy kringkaster vil i følge NRKs annonseringer på frekvensen bli stengt 1. desember 2019.

Historie

Den første radiomasten ble satt opp i 1911, som ledd i kommunikasjonen med Svalbard. Senderen ble bombet både av tyskerne den 6. juni 1940 og av britene den 29. august 1944.
De britiske flyene hadde Ingøy kringkaster som sekundærmål etter å ha angrepet Tirpitz tidligere på dagen.
Jordy Brouwer

Liverpool FC

Han signerte på en 4,5-årskontrakt for Merseyside-klubben, etter en overgang fra den hollandske storklubben Ajax i januar 2007.

RKC Waalwijk

Brouwer ble lånt ut til den nederlandske klubben RKC Waalwijk fra januar 2009. Utlånsavtalen inneholdt også en kjøpsopsjon for den nederlandske klubben. Under en trening i mars 2009, fikk han et brudd i et mellomben i høyrefoten, noe som satte han utenfor i en lang periode.
Upper Yukon Census Division

Upper Yukon Census Division er en tidligere folketellingsdivisjon i den amerikanske delstaten Alaska. I 1960 hadde området et areal på 222 856 kvadratkilometer, og omfattet landområder i den nordøstlige delen av delstaten, mellom Prudhoe Bay i nordvest til Yukon Territory i øst, med det øvre dreneringsområdet til elva Yukon.
Området ble etablert som et valgdistrikt i 1958. I 1972 ble den nordlige delen av folketellingsområdet organisert i North Slope Borough, mens de sentrale og sørlige delene forble uorganisert som deler av henholdsvis Yukon-Koyukuk Census Area og Southeast Fairbanks Census Area.
Bob Lazar

Tvil om utdannelse

Lazar hevder han har eksamen fra de tekniske høyskolene California Institute of Technology og Massachusetts Institute of Technology. I 1993 undersøkte avisen Los Angeles Times bakgrunnen hans, og fant ingen bevis som støttet Lazars påstander. Den kjente ufologen Stanton Friedman var kun i stand til å bekrefte at Lazar hadde tatt elektronikkurs på slutten av 1970-tallet ved Pierce Junior College i Los Angeles. En artikkel i The Times avdekket at i 1990 hadde Lazar sagt seg skyldig i anklagen om deltagelse i hallikvirksomhet da han installerte et datasystem for et lokalt bordell, erklærte seg selv konkurs og oppga at hans beskjeftigelse var selvstendig næringsdrivende med «photo processor». Hans utdannelse og profesjonelle bakgrunn kan således ikke bekreftes, et faktum som Lazar selv tilskriver at myndighetene har slettet alle opptegnelsene om ham.

Fakta eller fiksjon

Lazar havnet første gang i medias lys i 1982 i en artikkel i avisen Los Alamos Monitor om en jetbil som Lazar hevdet at han hadde oppfunnet og arbeidet med i årevis med hjelp fra forskere fra NASA. Bilen ble bygget fra en jetmotor som var modifisert og plassert på en eksisterende bilmodell. Artikkelen oppga Lazar som «en fysiker fra Los Alamos Meson Physics Facility.»
I november 1989 opptrådte Lazar i et eget intervju med den undersøkende journalisten George Knapp fra TV-stasjonen KLAS i Las Vegas, hvor han diskuterte sin påståtte ansettelse ved S-4. I intervjuet med Knapp sa Lazar at han først mente at flygende tallerkener måtte være hemmelige flymaskiner fra Jorden som under prøveflyvninger ble ansvarlig for de mange rapporter om UFOer. Gradvis, ved nærmere undersøkelser og etter å ha blitt vist tallrike dokumenter, kom Lazar til konklusjonen at UFOene kom fra verdensrommet. I dette vitnemålet forklarte Lazar at han kom fram til dette etter at han selv hadde gått om bord i en flygende tallerken og studert dens interiør.
Lazar hevdet også at han ble gitt innledende informasjon som beskrev undersøkelser av UFOer fra det ytre rom som hadde besøkt vår planet i løpet av de siste 100 000 år. Romvesnene kom fra stjernesystemene Zeta Reticuli 1 & 2. Dette stjernesystemet finnes 39 lysår fra Jorden.
Lazars historier har skaffet ham mediaoppmerksomhet i USA. Det store flertallet har vært skeptisk, inkludert Stanton Friedman som har forsøkt å etterspore Lazars påstander. En annen tviler er dr. David L. Morgan som har sett på de vitenskapelige påstandene til Lazar om hvordan de flygende tallerknene virket: «Etter å ha lest en redegjørelse av Bob Lazar om ‘fysikken’ i drivkraften for hans Area 51 UFO-system, er min konklusjon dette: Herr Lazar presenterer et scenario som, om det er korrekt, bryter en rekke aksepterte fysiske teorier. Det betyr ikke nødvendigvis i seg selv at hans scenario er umulig. Men presentasjonen av scenarioet av Lazar er problematisk fra et vitenskapelig ståsted. Herr Lazar har ved flere tilfeller demonstrert en opplagt mangel på forståelse av dagens fysikkteorier.»
Yu (konge)

Yu (kinesisk: 禹, pinyin: Yǔ) er i kinesisk mytologi den første kongen av Xia-dynastiet. Han var sønn av Gun og far til Qi.
Yu ble ifølge mytene født ut av sin døde fars mage i en drages skikkelse.
Akkurat som sin far forsøkte Yu å kontrollere den storflommen som truet landet. Men til forskjell fra faren lyktes han i det, med bistand av Huang-Di. Med meget besvær klarte han å styre alle jordens vannveier. Han beseiret også en rekke monstre (bl.a. den nihodete slangen Xiangliu) og nedtegnet verdens geografi.
Winds Hot & Cool

Winds Hot & Cool (etablert 1982 i Oslo, nedlagt 1985) var en norsk jazzoktett, bestående av
initiativtaker Brinck Johnsen saksofon, samt
Elin Rosseland vokal,
Rune Nicolaysen saksofon,
Ditlef Eckhoff trompet,
Christian Reim/Ola Calmeyer piano,
Tom Olstad/Ole Jacob Hansen trommer.
Den var opprinnelig kalt Brinck Johnsen oktett.
Mjøsli

Mjøsli er et område med fritidsboliger for helårs bruk. Mjøsli ligger i Stange kommune i Hedmark fylke, fra E6 på østsiden av Mjøsa, ca 3 km ovenfor Strandlykkja kirke, sør for Espa. Mjøsli ligger vestvendt, 350 - 550 meter over havet.
Området tilhørte opprinnelig Stange almenning. Stange almenning er en bygdealmenning sør i Stange kommune. Almenningen strekker seg fra Mjøsa østover til Odalens grense og støter på nordsiden til Romedal almenning og på sydsiden til Eidsvoll almenning og privatskoger. Det har vært drevet skogsdrift i generasjoner. Det går skogsbilveier på kryss og tvers. Almenningen har et rikt dyre- og planteliv og har mange bekker og vann. Det er gode snøforhold om vinteren. Området er mye benyttet som rekreasjonsområde - sommer som vinter.
Tidligere var området regulert til boligformål, men i 2006 ble det omregulert til 82 fritidsboliger. I 2010 ble området deretter utvidet med regulering for ytterligere 229 fritidsboliger, skibakke, herberge, bevertning og forretning.
Steingjerde

Et steingjerde, eller steingard, er et gjerde av stein.
Stein er et vanlig forekommende materiale i mange distrikter. Kvalitet og form på steinen tilsa imidlertid at gjerdet måtte bygges forskjellig, alt etter hvor man fant stein.
På Jæren finner man mange gjerder som trolig har lagt på samme steder fra førhistorisk tid. Steinen der var en del av moreneavsetningen fra siste istid, og måtte dels ryddes unna for å få åkeren sammenhengende og dels kom stadig ny stein opp på grunn av temperatursvingninger og at landet fortsatt hever seg. Steinen som kom opp stammet fra mange kanter, men mye var avrundet under transporten. Gjerdene på sørjæren er brede og bygd med store hulrom.
Grunnen på Nordjæren inneholder mere skifer. Lagene er bølget og smuldrer lettere. Gjerdene er noe smalere og mere firkantet i profil. Dette går igjen oppover store deler av vestlandet, der man mange steder hadde tilgang til sandstein som lå lagvis og lot seg hogge opp til byggestein. Gjerdene ble bygd opp med flere lag innafor hverandre og stein på kryss og tvers for at det samlede byggverket skulle holde lenge.
Rekkevik

Rekkevik er et tettsted i Larvik kommune på østsiden av Larviksfjorden - nærmere bestemt ved Østre Halsen. Fram til 1. januar 1988 lå det i Tjølling kommune.
I Rekkevikbukta etablerte Colin Archer «Laurvig Strandværft» som blant annet bygget «Fram».
Peder Schøyen

Liv og virke

Schøyen ble født i Odalen som sønn av Anders Aslaksen Schøyen (1761–1848) og Kari Nilsdatter (født 1797 og død etter 1865) fra Nygård i Odalen inne på skogen. 
Schøyen drev virksomhet kjøpmann og brennevinshandler på Lilletorvet i Kristiania. Det er fortalt at Peder Schøyen dro til byen med kun 4 speciedaler i lommen, og bygde sin formue derfra. I Christiania Adressebog står han oppført første gang i 1880 med opplysningene: P. Schøyen, Kolonial-, Vin & Brennevinsforretning. Brogaden 11. Hans husbestyrinne i 1911 var Anna Simonsen. Han begynte forretningen i 1866 da han var 30 år gammel, og han eide denne forretningen til han døde. I 1911 gis følgende opplysning om firmaet: P. Schøyen & Co. Indehavere: P. Schøyen, H. Killingmo og I. M. Iversen.

Schøyens samlingen

Slektningen Martin Schøyen eier verdens største private samling av historiske håndskrifter, kalt Schøyen-samlingen. Samlingen er i hovedsak bygget opp med inntekter fra Ingeniør M.O. Schøyens Bilcentraler, som ble etablert med startkapital som var arvet fra Peder Schøyen.
Breim gamle kirke

Historie

De tidligste skriftene som omtaler Reed som kirkested er fra 1308. Der omtales Res Kirkia a Breidefne. Plasseringen av kirken er ikke kjent, men det er naturlig å tenke at den lå forholdsvis tett på Breimsvatnet. I et brev fra bispen i 1339 står det at kirken er sterkt skadet av brann eller uvær. Det antas at skadene har vært så store at en ny kirke ble bygget. Den nye kirken var trolig en stavkirke.
Stavkirken fra 1339 ble erstattet av en ny kirke 1620. Bygget var en forholdsvis stor korskirke med tårn og våpenhus mot vest, kor mot øst og et høyt sutak lagt med høvlede bord. Bygget trehvitt inne og satt med tjære utvendig. Bygget har trolig vært skrøpelig, for over de kommende årene er det omtalt en rekke reparasjoner. I 1663 stod kirken falleferdig. Det ble besluttet å bygge en ny.
Den nye kirken ble bygget i tømmer, og stod ferdig i 1670, noe mindre enn den gamle.
Pseudopilema

Utseende

En middelsstor, avlang, fint hårete, gulbrun trebukk, dekkvingene kan være mørkere.  Dekkvingene er nesten parallellsidige og forholdsvis myke. Antennene er tynne, kortere enn kroppen. Pronotum er rundet.

Utbredelse

Arten lever i California.
Bohdan Butko

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Ukrainas EM-tropp til EM i Frankrike 2016.
Kew

Kew er en bydel i London-kommunen Richmond upon Thames i det sørvestlige London, på den sørlige siden av Themsen.
Kew er hjemsted for det britiske riksarkiv. Dessuten ligger den botaniske hagen Kew Gardens i bydelen. Kew Gardens ble utpekt som verdensarvsted i 2003.
De engelske malere Thomas Gainsborough og Joshua Kirby og den tyske maler Johann Zoffany ligger begravd i Kews sognekirke som er viet til Sankt Anna (engelsk: Saint Anne's Church).
Claude Dornier

Biografi

Han var sønn av en fransk vinimportør og hans tyske kone. Claude Dornier ble født i Bayern hvor han vokste opp og gikk på skole med vitenskap som var hans største interesse. Dornier flyttet deretter til München hvor han ble uteksaminert i 1907 fra Technische Universität München.
Som ung ingeniør arbeidet Dornier først med styrkeberegninger i Karlsruhe. I 1910 begynte han ved Luftschiffbau Zeppelin i Friedrichshafen ved Bodensjøen hvor han avanserte raskt på grunn av sine evner og fikk snart Ferdinand von Zeppelins oppmerksomhet. Han ble snart ble utnevnt som Zeppelins personlige vitenskapelig rådgiver. Dornier begynte med grunnleggende forskning for å forbedre styrken i lettmetall og senere på fly og gigantiske flybåter bygget i metall. Han var ansvarlig for utviklingen av de første fly med selvbærende skrog helt i metall, inkludert Zeppelin-Lindau D 1 som var det første av slike fly som kom i drift.
Dornier er også anerkjent i tysk luftfartshistorie for sine unike konsepter i flermotor-installasjoner. Hans fly brukte ofte sammenkoblede propeller på forsiden og baksiden av motoren montert nacelles i en push-pull-konfigurasjon.
Dornier fikk Ludwig-Prandtl-Ring fra Deutsche Gesellschaft für Luft- und Raumfahrt for «fremragende innsats innen flyteknikk» i 1959.
Hans sønn, Claudius Dornier jr. (10. desember 1914 (Friedrichshafen) – 30. april 1986 (München)), var også flykonstruktør.
Lavalturbin

Virkemåte

Lavalturbinen er en hurtigroterende liketrykksturbin med opptil 30 000 omdreininger per minutt, noe som gjør at nedgiring vanligvis er nødvendig for å nyttiggjøre turbinens kraft. Den har ett enkelt løpehjul med skovler i ytterkanten som omdanner dampens bevegelsesenergi til en roterende bevegelse. Dysene som omdanner dampens trykk til kinetisk energi i lavalturbinen er lavaldyser, og disse ble også utviklet av Carl Gustaf de Laval, og patentert i 1883.
Bel Powley

Karriere

I perioden mellom 2007 og 2008 var Powley en av hovedpersonene i M.I.High, hun hadde hovedrollen i 26 episoder sammen med Rachel Petladwala og Moustafa Chousein-Oglou. I tillegg til M.I.High har Bel Powley også dukket opp en rekke andre produksjoner som Murderland (3 episoder i 2009), Little Dorrit (1 episode i 2008), The Bill (1 episode i 2008) og The Whistleblowers (1 episode i 2007).
Overflateavrenning

Overflateavrenning er vannstrømmen som oppstår når jordsmonnet er mettet av vann og ikke er i stand til å infiltrere alt regnvannet, smeltevannet eller vann fra andre kilder og vannet blir rennende på overflaten. Dette er en viktig komponent i vannets kretsløp.
Råggejávrrerájgge

Råggejávrrerájgge er Nord-Europas dypeste grotte. Det lulesamiske navnet betyr, rett oversatt, «grop-vass-hullet». Grotten ligger like ved Musken i Tysfjord kommune i Nordland. Grotten er 580 m dyp.
Lys irrmåler

Utseende

En middelsstor (vingespenn 28 – 34 mm), slank, grønngrå måler. Den ligner mørk irrmåler (Chloroclysta siterata), men har mindre tydelig grønnskjær, er vanligvis noe større og lysere, og mangler de lyse flekkene i forvingens ytre del som denne vanligvis har. Den kan også ligne på bergmålere (slekten Entephria), men disse mangler grønnskjær i vingene. Forvingen er grønngrå med to hakkete, lysgrå tverrbånd, området mellom disse er gjerne litt mørkere enn resten av vingen og har flere svarte ringer. Bakvingen er gråhvit.
Larven er naken, lang og tynn, lyst gulgrønn med rødlilla sidestriper.

Levevis

Arten lever i skog. De voksne målerne flyr i september – oktober, overvintrer så som voksne og flyr igjen i mars – mai. Larven kan finnes på mange ulike løvtrær, særlig rogn og selje.

Utbredelse

Arten finnes i Europa, bortsett fra de sørøstligste delene. I Norge er den vanlig nord til Nordland.
High school

High school er en engelsk betegnelse for en institusjon som driver med videregående opplæring. High school er den avsluttende delen av obligatorisk utdanning i Australia, Brasil, Canada, Filippinene, Japan, Mauritius, New Zealand, Singapore, Skottland i Storbritannia, Sør-Afrika, Sør-Korea, Taiwan og USA. High school-utdanning berettiger som regel elevene til å søke seg til universiteter og høyskoler.
Ideen kommer fra Frankrike der Napoleon Bonaparte ville skape et system for å trene framtidige offiserer til Frankrikes militære styrker.
Videregående skole på engelsk kalles også for upper secondary school i en del land, deriblant England, men der er det mer vanlig å bruke begrepet Sixth Form eller Sixth Form College. 
I mange land fullføres high school det året man fyller 18, altså ett år tidligere enn det som er vanlig i Norge.
Dagens Nyheter (Harstad)

Dagens Nyheter var en avis som utkom i Harstad fra 20. mars 1924 til 7. mars 1931. Avisen var organ for Norges Kommunistiske Parti og redaktør var Sigurd Simensen.
De to første numrene gikk under navnet Dagens Nyt. Avisen ble trykket i Aas & Søn fra og med nummer 1 til nummer 37, som utkom 6. oktober 1928. Deretter ble avisen trykket i Frihetens trykkeri i Svolvær fra og med nummer 38 (13. oktober 1928) til og med nummer 43 (24. november 1928). Avisen ble igjen trykket i Aas & Søn fra og med nummer 44 (1. desember 1928) og frem til siste nummer av avisen utkom.
Story County

Navn

Fylket er oppkalt etter høyesterettsdommer Joseph Story.